Paul Kerese mälestusmärk (Narva)

Paul Kerese mälestusmärk on Paul Kerese 100. sünniaastapäeva puhul Narvas Puškini tänavale Peetri platsi juurde püstitatud mälestusmärk. See avati 7. jaanuaril 2016.

Paul Kerese skulptuur on valmistatud pronksist, selle autorid on Aivar Simson ja Paul Mänd. Nende idee järgi võivad huvilised istuda Kerese vastas malelaua ees ja mõtiskleda partii üle.

Mälestusmärgil on kujutatud 1975. aastal Vancouveris toimunud Kerese ja Walter Browne'i matši tegelik mängu seis pärast 43. käiku. See jäi Paul Kerese karjääri viimaseks partiiks. Mustadega mänginud Keres andis Browne'i kuningale tuld.

Eksimused

Keres on ekslikult pandud mängima valgete malenditega, kuigi tegelikult mängis ta mustade malenditega. Tagurpidi asetatud malelaua tõttu on ta kohtumist kaotamas.
Mälestusmärgi juures olnud graniidist tahvlil oli ingliskeelne tekst grammatika- ja stiilivigadega. 11. jaanuaril 2016 tahvel demonteeriti, et vigu parandada.
Mängu seis pronksist malelaual on ebatäpne. Malelaual seisab vanker ruudul h3, aga tegelikus partiis asus vanker ruudul g4. 
Skulptuuri ühe autori Paul Männi nime Narva linnapea Tarmo Tammiste avamiskõnes ei maininud ega olnud seda kirjas Narva linna kodulehel.

Viited

Eesti mälestusmärgid
Narva mälestusmärgid
Paul Keres